เงินบาทเปิด 36.27 บ. แนวโน้มอ่อนค่า หลัง “เฟด” ส่อขึ้นดอกเบี้ย 1%
เงินบาท เปิด 36.27 บ. แนวโน้มอ่อนค่า หลังดอลลาร์แข็งค่าหลังประกาศตัวเลขเงินเฟ้อเดือนมิ.ย. ตลาดคาด “เฟด” ปรับขึ้นอัตราดอกเบี้ยมากถึง 1% ซึ่งสูงกว่าคาดการณ์เดิมที่ 0.75% เพื่อควบคุมอัตราเงินเฟ้อหลังจากเดือน มิ.ย. พุ่ง 9.1%
เงินบาท เปิด 36.27 บ. แนวโน้มอ่อนค่า หลังดอลลาร์แข็งค่าหลังประกาศตัวเลขเงินเฟ้อเดือนมิ.ย. ตลาดคาด “เฟด” ปรับขึ้นอัตราดอกเบี้ยมากถึง 1% ซึ่งสูงกว่าคาดการณ์เดิมที่ 0.75% เพื่อควบคุมอัตราเงินเฟ้อ
14 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.27 บาท/ดอลลาร์ ปรับตัวแข็งค่าจากปิดตลาดเมื่อเย็นวันอังคารที่ระดับ 36.30 บาท/ดอลลาร์ แต่มีแนวโน้มอ่อนค่าตามทิศทางตลาดโลก เนื่องจากดอลลาร์แข็งค่าหลังมีการประกาศตัวเลขเงินเฟ้อเดือน มิ.ย.65 ของสหรัฐอยู่ที่ 9.1% สูงกว่าที่ตลาดคาดการณ์ไว้ที่ 8.8% ซึ่งทำสถิติใหม่ในรอบ 40 ปี ทำให้ตลาดคาดการณ์ว่าธนาคารกลางสหรัฐ (เฟด) จะปรับขึ้นดอกเบี้ยมากถึง 1% ซึ่งสูงกว่าคาดการณ์เดิมที่ 0.75% เพื่อควบคุมอัตราเงินเฟ้อ
“บาทแข็งค่าจากเย็นวันอังคาร แต่มีแนวโน้มอ่อนค่าตามทิศทางตลาดโลก เนื่องจากดอลลาร์มีปัจจัยหนุนจากอัตราเงินเฟ้อสหรัฐที่ออกมาสูงเกินคาดจนเฟดจะปรับดอกเบี้ยมากถึง 1%” นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.20 – 36.35 บาท/ดอลลาร์
THAI BAHT FIX 3M (12 ก.ค.65) อยู่ที่ระดับ 0.49654% ส่วน THAI BAHT FIX 6M อยู่ที่ระดับ 0.74697%